Polisieman geskiet toe hy rowers betrap | Maroela Media
ŉ KwaZulu-Natalse polisiebeampte is Sondagoggend geskiet toe hy vyf rowers op heter daad betrap terwyl hulle ŉ motorhandelaar in Pinetown beroof het.
Lt.kol. Thulani Zwane, woordvoerder van die polisie, het gesê die beampte het omstreeks 05:55 in Hoofweg op pad werk toe geloop, en gesien hoe vyf verdagtes goedere uit ŉ motorhandelonderneming oorkant die straat wegdra.
“ŉ Verdagte wit Mercedes-voertuig het met oop deure naby die motorhandelonderneming gestaan. Die polisiebeampte het nader gestap en toe die verdagtes hom sien, het hulle op hom losgebrand. Die polisiebeampte het teruggeskiet en die verdagtes het in hul wegkommotor gevlug,” het Zwane gesê.
“Die beampte is in sy linkerhand gewond en na ŉ hospitaal geneem vir behandeling. Die verdagtes het met rekenaars van die motorhandelaar weggekom.” Zwane het gesê ŉ saak van poging tot moord en sakeroof word ondersoek.
Genl.maj. Bhekinkosi Langa, die waarnemende provinsiale polisiekommissaris, het die polisiebeampte geloof vir sy dapper optrede en hom ŉ spoedige herstel toegewens. “Die verdagtes is nog op vrye voet, maar ons polisiebeamptes by die misdaadintelligensie-eenheid werk onverpoos om die boosdoeners vas te trek,” het hy gesê.
‘n Verdagte Merc..:-( Nou word die Mercedes beskuldig. Die woord verdagte is onder verdenking en word misbruik!
Cherokee, die man verkeer in lewensgevaar, terwyl hy sy werk doen en jy bekommer jou oor die woord “verdagte” Kry ‘n houvas op die lewe.
En weereens moet die feite inboet om polities korrek te wees
Die waarnemende polisiekommissaris soek nou seker na ‘n Merc met oop deure.
Ja, Koos, hul kleur en/of haarstyl mag onder geen omstandighede genoem word nie. Dan sal Maroela voor die sg MRK opeindig.
Wel gedaan, Hoop hy herstel gou van sy beserings. Sterkte met jou werk.
Die man was sekerlik dapper. maar ek reken sy optrede was nie korrek nie. Hy moes terug gestaan het van die terein en ongesiens bystand geroep het.
Hoe? · 2 jaar gelede
Al wat die brawe polisieman verkeerd gedoen het was om die twee skurke nie raak te skiet nie maar ten minste het hy opgetree en sy werk goed gedoen ?
Baie goed gedoen. Jou lewe onvoorwaardelik gewaag om in jou pligte te voldoen.